
De Sfânta | Natia | Nate, zi d mate 
sănbeitoate, teansmit tututoi lcuitotilor dn 
Bradu cate poată, numele Sfânt cele mai 
sincete uteti d bine, Sinitate, mult notac 
Si împlninea tututati dtinţeloi. Dumnezeu 
să vă câliuzească în tot ceea ce faceţi! 

Pa multi ani! 


”ahealitatea 
— YWBradului 


Recomandarea societății Apă Canal 2000 SA 
Pitești în perioadele de secetă prelungită: 
nu irosiţi apa, folosiţi-o cu măsură! 


Având în vedere situația hidrometeorologică exis- 
tentă în această perioadă, precum şi atenţionările 
organismelor de specialitate şi recomandările 
autorităţilor locale şi naţionale, rugăm consuma- 
torii să utilizeze raţional apa potabilă pentru a 
evita furnizarea apei cu program şi a nu priva alţi 
beneficiari de minimul necesar util fiecărei gos- 
podării. 

Societatea Apă Canal 2000 SA recomandă utilizato- 
rilor să folosească apa cu măsură şi face apel către 
clienţii care desfășoară activități agricole sau de 
grădinărit să reducă la minimum utilizarea apei po- 


tabile din rețeaua publică pentru aceste lucrări şi să 
folosească apa din sursele proprii (de ex. Fântâni). 
Utilizarea apei potabile în exces afectează în special 
utilizatorii din zonele mai înalte sau pe cei aflaţi la 
capăt de reţea, care rămân fără apă sau primesc apă cu 
presiune scăzută în condiţii de creştere a consumului. 
Societatea Apă Canal 2000 va face în continuare 
eforturi pentru a asigura un regim de furnizare a apei 
24 de ore din 24, dar contează şi pe sprijinul utilizato- 
rilor în ceea ce priveşte folosirea rațională a resurselor 
de apă. În caz contrar, vom fi nevoiţi să trecem la fur- 
nizarea apei cu program. 

Conform obligaţiilor contractuale ale clienților, toţi 
utilizatorii indiferent de forma de proprietate, au 
obligația de a asigura folosirea eficientă şi rațională 
a apei preluate din rețeaua publică de alimentare cu 
apă, cu prioritate pentru consumul personal şi în scop 
casnic. Folosirea rațională a apei şi prevenirea risipei 
reprezintă o responsabilitate comună, a operatorului 
de apă şi a tuturor consumatorilor! 


ISU Argeș, recomandări pentru populație! 
Măsuri de prevenire a incendiilor 
în perioadele secetoase! 


Inspectoratul pentru Situaţii de Urgenţă (ISU) Argeş recomandă populaţiei 
să ţină cont de următoarele sfaturi pe timp de caniculă şi disconfort termic 
accentuat: 

— Deplasările sunt recomandate în primele ore ale dimineţii sau seara, pe cât 
posibil prin zone umbrite, alternând deplasarea cu repausul, în spaţii dotate cu aer 
condiţionat (magazine, spaţii publice); 

— Evitaţi aglomeraţiile, expunerea la soare, efortul fizic intens între orele 11.00- 
18.00; 

— Purtaţi haine lejere, subţiri, deschise la culoare, pălării şi ochelari de soare; 

— Beţi 1,5-2 litri de lichide pe zi, nu prea reci, apă, sucuri naturale din fructe şi 
ceaiuri călduţe (soc, muşeţel, urzici); 

— Mâncaţi fructe şi legume (pepene, prune, roşii) sau iaurt (echivalentul unui 
pahar cu apă); mâncaţi echilibrat şi variat insistând pe produsele cu valoare 
calorică mică; 

— Evitaţi băuturile ce conţin cofeină (cafea, ceai, cola) sau zahăr (sucurile carbo- 
gazoase) în cantitate mare; 

— Evitaţi alimentele cu un conţinut sporit de grăsimi, în special de origine animală; 
— Nu consumaţi alcool — vă deshidratează şi vă transformă într-o potenţială victimă 
a caniculei; 

— Menţineţi legătura cu persoanele în vârstă (rude, vecini, persoane cu dizabilităţi), 
interesându-vă de starea de sănătate a acestora şi oferiţi-le asistenţă ori de câte ori 
au nevoie; 

— Nu lăsaţi copiii/animalele de companie singuri/singure în autoturisme; 

— Cereţi sfatul medicului de familie la cel mai mic semn de suferinţă, manifestat de 
dumneavoastră sau copilul dumneavoastră; 

— Persoanele care suferă de diferite afecțiunii îşi vor continua tratamentul, conform 
indicaţiilor medicului. Este foarte util ca în perioada caniculară să se consulte 
medicul curant, în vederea adaptării schemei terapeutice la condiţiile existente; 

— Pentru ameliorarea condiţiilor la locul de muncă se va reduce intensitatea şi 
ritmul activităţilor fizice, se va alterna efortul dinamic cu cel static şi alternarea 
perioadelor de lucru cu perioadele de repaus, în locuri umbrite ori ventilate 
corespunzător. 


În perioadele caniculare sau secetoase, consiliile judeţene sau locale din zonele cu 
risc crescut de incendiu şi, după caz, administratorii operatorilor economici/con- 
ducătorii instituţiilor din zonele menţionate trebuie să elaboreze programe speciale 
de măsuri pentru prevenirea incendiilor specifice care să cuprindă: 

— Identificarea şi nominalizarea sectoarelor de activitate în care creşte riscul de 
incendiu în condiţiile caracteristice temperaturilor atmosferice ridicate şi a lipsei de 
precipitaţii, urmând a se stabili măsurile de protecție specifice. 


— Asigurarea şi verificarea zilnică a instalaţiilor de stingere şi a rezervelor de 
substanţe stingătoare. 

— Asigurarea protejării faţă de efectul direct al razelor solare a recipientelor, rezer- 
voarelor şi a altor tipuri de ambalaje care conţin vapori inflamabili sau gaze lichefi- 
ate sub presiune, prin depozitare la umbră. 

— Verificarea utilajelor agricole folosite la recoltarea cerealelor păioase astfel încât să 
nu constituie surse de aprindere, şi dotarea acestora cu mijloace de primă intervenţie. 
— Restricţionarea efectuării, în anumite intervale din timpul zilei, a unor lucrări 
care creează condiţii favorizante pentru producerea de incendii prin degajări de 
substanţe volatile sau supraîncălziri excesive. 

— Intensificarea activităţilor cu scop preventiv în zonele cu culturi agricole şi în 
locuri cu vegetaţie forestieră, mai ales cele frecventate pentru agrement. 

— Este interzisă utilizarea focului deschis în locuri cu pericol de incendiu, în zonele 
afectate de uscăciune avansată, precum şi pe timp de vânt; locurile cu pericol de 
incendiu, în care se aplică această interdicţie, se stabilesc şi se marchează de per- 
soanele în drept. 

— Prepararea hranei prin utilizarea focului deschis în incintele unităților, în zonele 
de agrement şi în gospodăriile populaţiei se face numai în locuri special amenajate, 
în condiţii şi la distanţe care să nu permită propagarea focului la construcţii, de- 
pozite, culturi agricole, păduri, plantaţii sau la alte vecinătăți. 

— Utilizarea focului deschis nu se admite la distanţe mai mici de 40 m faţă de locuri- 
le cu pericol de explozie: gaze şi lichide combustibile, vapori inflamabili, explozivi 
etc., respectiv 10 m faţă de materiale sau substanţe combustibile: lemn, hârtie, tex- 
tile, carton asfaltat, bitum, ulei etc., fără a fi supravegheat şi asigurat prin măsuri 
corespunzătoare. 

— Prevenirea jocului copiilor cu focul în condiţii şi în locuri în care se pot produce 
incendii, aceasta constituind o obligaţie a persoanelor care răspund, potrivit legii, de 
creşterea, educarea şi îngrijirea copiilor. 


II. Prevenirea incendiilor de vegetaţie şi de mirişti 


În condiţiile în care se obţin aprobările cerute de legislaţia în vigoare, arderea 
miriştii se face cu respectarea următoarelor măsuri: 

a) condiţii meteorologice fără vânt; 

b) parcelarea miriştii în suprafeţe de maximum 10 ha, prin fâşii arate; 

c) izolarea zonei de ardere față de căi de comunicaţie, construcţii, culturi agricole 
vecine, instalaţii, fond forestier, prin executarea de fâşii arate; 

d) desfăşurarea arderii numai pe timp de zi; 

e) asigurarea până la finalizarea arderii a personalului de supraveghere şi stingere a 
eventualelor incendii; 

£) asigurarea pentru suprafeţe de ardere mai mici de 5 ha a substanţelor şi mijloace- 
lor de stingere necesare; 

8) asigurarea, în cazul suprafeţelor de ardere mai mari de 5 ha, a unui plug, a unei 
cisterne cu apă, a mijloacelor de tractare şi a personalului de deservire; 


— Făcând apel la responsabilitate este necesar să înțelegem că o prevenire eficientă 
a izbucnirii incendiilor nu se poate face decât prin participarea întregii mase de 
cetăţeni, locuitori ai judeţului nostru, care trebuie să conştientizeze pericolul la care 
se expun dând foc vegetației uscate, mai ales în perioadele caniculare sau sece- 
toase”, transmite ISU Argeş. 


u Realitatea 
— Bradului 


IULIE 2022 | PAG.3 


Ii L_] */ 7 L_] Sp 
L] Li 


Ca urmare a avertizărilor meteorologice ale ANM pentru perioada ur- 
mătoare, cu înregistrarea de temperaturi crescute peste 35 grade C, Direcţia 
de Sănătate Publică Argeș face următoarele recomandări către populație: 


Recomandări generale 


- Evitarea pe cât posibil a expunerii prelungite la soare între orele 11.00 — 18.00; 
- Dacă aveţi aer condiționat, reglați aparatul astfel încât temperatura să fie cu 5 
grade mai mică decât temperatura ambientala; 
- Ventilatoarele nu trebuie folosite dacă temperatura aerului depășește 32 grade 
Celsius; 
- Dacă nu aveţi aer condiționat în locuință, la locul de muncă, petreceți 2-3 ore 
zilnic în spatii care care beneficiază de aer condiţionat (cinematografe, spatii 
publice ); 
- Purtaţi pălării de soare, haine lejere şi ample, din fibre naturale, de culori de- 
schise; 
- Pe parcursul zilei faceți dușuri călduţe, fără a vă şterge de apă; 
- Beţi zilnic între 1,5 — 2 litri de lichide, fără a aştepta să apară senzația de sete. 
În perioadele de caniculă se recomandă consumul unui pahar cu apă (sau echiva- 
lentul acestuia) la fiecare 15-20 de minute; 
- Nu consumaţi alcool (inclusiv bere sau vin) deoarece acesta favorizează deshi- 
dratarea şi diminuează capacitatea de lupta a organismului împotriva căldurii; 
- Evitaţi băuturile cu un conținut ridicat de cofeină (cafea, cola) sau de zahăr 
(sucuri răcoritoare carbogazoase) deoarece acestea sunt diuretice; 

- Consumaţi fructe şi legume proaspete (pepene galben, roşu, prune, castraveți, 
roşii) deoarece acestea conțin o mare cantitate de apă; 

- O doză de iaurt produce aceiași hidratare ca şi un pahar cu apă; 

- Evitaţi activităţile din exterior care necesită consum mare de energie (sport, 
grădinărit, etc); 

Cum putem să limităm creșterea temperaturii în locuință 
- Închideţi ferestrele expuse la soare, trageţi jaluzelele /draperiile; 

- Țineţi jaluzelele închise pe toată perioada cât temperatura exterioară este supe- 
rioară celei din locuinţă; 

- Deschideţi ferestrele seara târziu, noaptea şi dimineața devreme, provocând 
curenţi de aer, pe perioada cât temperatura exterioară este inferioară celei din 
locuinţă; 

- Stingeți sau scadeți intensitatea luminii artificiale; 

- Închideţi orice aparat electro-casnice de care nu aveţi nevoie. 


Recomandări pentru prevenirea îmbolnăvirii la copii 


- realizarea unui ambient fără căldură, umiditate excesivă şi curenți de aer; 

- nu se recomandă introducerea de alimente noi în alimentaţia sugarilor; 

- se va realiza hidratarea corespunzătoare, iar pentru sugari mama va alăpta ori 
de câte ori sugarul solicita; 

- copilul va fi îmbrăcat lejer, cu haine din materiale textile şi nu va fi scos din 
casă în perioadele caniculare; 


- copiii vor primi apă, ceai foarte slab îndulcit, fructe proaspete şi foarte bine 
spălate; 
- mamele care alăptează trebuie să se hidrateze corespunzător cu apă, ceai slab 
îndulcit, sucuri naturale. Se va evita consumul de cafea sau alcool şi vor menţine 
o igiena riguroasă a sânului şi generală; 
- la cel mai mic semn de suferinţă al copilului sau mamei, aceştia se vor prezenta 
la medicul de familie care va decide conduita terapeutică; 
- o atenţie deosebită se va acorda igienei pielii copilului. În acest sens copilul va 
fi îmbăiat cel puţin o dată pe zi şi obligatoriu seara înainte de culcare. 

- copiilor li se vor face dușuri cu apă la temperatura camerei. 


Pentru copiii aflaţi în tabere 
se vor asigura condiții corespunzătoare de cazare; 
alimentele trebuie să respecte riguros normele de igienă şi să fie proaspete; 
se va avea grijă de hidratarea corespunzătoare a copiilor; 

- copiii vor fi supravegheați, iar locul de joacă va fi amplasat la umbră, în afara 
perioadei de caniculă având capul protejat. 

- scăldatul, acolo unde este cazul, va fi făcut sub supravegherea însoţitorului. 


Recomandări pentru persoanele vârstnice și cu 
afecțiuni cronice 


- crearea unui ambient care nu suprasolicita capacitatea de adaptare a organ- 
ismului, 

- hidratarea corespunzătoare cu apă, ceai slab îndulcit, sucuri naturale de fructe; 

- alimentaţia va fi predominant formată din legume şi fructe; 

- se vor consuma alimente proaspete din magazine care dispun de instalații 
frigorifice pentru păstrare. Se va evita consumul alimentelor uşor perisabile; 

- se recomanda evitarea consumului de alcool şi cafea în timpul caniculei; 

- se va evita circulația în perioada de vârf a caniculei, sau dacă este absolut 
necesar se va folosi îmbrăcăminte uşoară şi protecție pentru cap; 

- persoanele care suferă de anumite afecţiuni îşi vor continua tratamentul con- 
form indicaţiilor medicului. Este important ca în aceste perioade, persoanele cu 
afecțiuni cronice, cardio-vasculare, hepatice, renale, pulmonare, de circulație, 
mentale sau cu hipertensiune, să consulte medicul curant în vederea adaptării 
schemei terapeutice la condiţiile existente. 


Recomandări pentru persoanele care desfășoară activități 
fizice susținute 


- aceştia vor încerca dozarea efortului în funcție de perioadele zilei încercând să 
evite excesul de efort în vârful caniculei. Dacă valorile de temperatură înregis- 
trate sunt foarte mari, se va întrerupe activitatea; 

- se va asigura hidratarea corespunzătoare cu apă minerală, apă plată sau apă cu 
proprietăţi organoleptice corespunzătoare, ceai slab îndulcit, sucuri naturale de 
fructe. 

- este contraindicat consumul de cafea şi alcool în această perioadă; 

- utilizarea unui echipament corespunzător, din materiale vegetale şi protecție 
pentru cap. 


Recomandări pentru angajatori 

reducerea intensității şi ritmului activităților fizice; 

asigurarea ventilaţiei la locul de muncă; 

- alternarea efortului dinamic cu cel static; 

- alternarea perioadelor de lucru cu perioade de repaus în locuri umbrite, ven- 
tilate; 

- asigurarea necesarului de apă potabilă, 2-4 litri/ persoana/ schimb; 

- asigurarea echipamentului individual de protecție; 

- asigurarea de dușuri. 

"În cazul apariţiei unor simptome ca: dureri de cap, amețeli, senzație de vomă, 
dureri abdominale, scaune diareice după supraexpunere la soare, adresaţi-vă 
imediat medicului”, transmite directorul executiv al DSP Argeş, Sorina Honţaru. 


Realitatea 
—— radului 


Primarul Dan Stroe anunță 
investiţii importante pentru 
localitatea Bradu. În urma 
demersurilor iniţiate de Primărie, 
comuna Bradu a obţinut finanţare 
prin Programul Anghel Saligny 
pentru realizarea a două mari 
proiecte: “Modernizare drumuri 
comunale și străzi” și 
“Amenajare canal pluvial Valea 
Geamăna şi modernizare strada 
Valea Geamăna”. 

"Dragi brădeni, după cum vă 
informam la sfârșitul anului trecut, 
Primăria Bradu a depus cereri 

de finanțare pentru două proiecte 

în cadrul Programului Anghel 
Saligny, şi anume “Moderniza- 
re drumuri comunale și străzi” în 
valoare de 10.093.417,27 lei și 
“Amenajare canal pluvial 

Valea Geamăna şi modernizare 
strada Valea Geamăna” în valoare 
de 20.000.000 lei. 

Vestea cea bună este că ambele 


proiecte au fost aprobate, urmând ca 
în viitorul apropiat să semnăm con- 
tractele de finanţare şi să organizăm 
procedurile de licitaţie în vederea 
atribuirii contractelor. 

Proiectul “Amenajare canal pluvi- 
al Valea Geamăna şi modernizare 
strada Valea Geamăna” presupune 
tubarea canalului care traversează 
Valea Geamăna, precum şi lărgirea 
şi amenajarea străzii cu trotuare, dar 
şi introducerea unei noi rețele de 
apă şi canalizare pe partea dreaptă. 
Celălalt proiect, “Modernizare dru- 
muri comunale și străzi” vizează 

14 drumuri, după cum urmează: 
-str. Busuioc; 

-str. Crivăţ; 

-str. Gladiolei; 

-str. Margaretei; 

-str. Nucului; 

-str. Aleea Busuioc; 

-str. Gutuiului; 

-str. Fragilor; 

-str. Matei Gabriel; 


Începe construcția 


-str. Violetelor; 

-str. Rozelor; 

-str. Frasinului; 

-str. Mesteacănului; 

-str. Mărgăritar. 

Profit de această ocazie să vă 
informez că au mai fost asfaltate 
două străzi, respectiv strada Fântânii 
şi strada Principală nr. 1694 - 1695, 
care face legătura între DJ659 şi 
strada Busuioc”, transmite primarul 
Dan Stroe. 

În cursul lunii august, pe strada 
Daliei, începe procedura de licitaţie 
pentru introducerea reţelei de ca- 
nalizare pluvială pe tronsonul Stra- 
da Pinului — intersecţia cu străzile 
Mușeţelului şi Perilor, urmând 
asfaltarea acestuia. 

la fosta Moară până la Pasarelă pe 
partea dreaptă (pe sensul Piteşti — 
Bradu). Se finalizează lucrările pe 
strada Cetului, prin amenajarea 

trotuarului. Se lucrează la reţeaua 
de canalizare pluvială pe strada 
Principală Aleea Neajlov — Buna 


Pe strada Principală continuă 
lucrările la canalizarea pluvială de 


Vestire, pe partea stângă (pe sensul 
Piteşti — Bradu). 


Pe 14 iulie, Primăria Municipiului Piteşti, Administraţia Domeniului 
Public şi Poliţia Locală, alături de Poliţia Naţională şi constructori 
— General Trust Argeş şi HVID Consulting Group, au simulat noile 
condiții de rulare în trafic, în zona de vecinătate a Piteştiului cu Bradu! 
Din 10 iulie, constructorii sunt în şantier. Amenajarea acestui sens gir- 
atoriu de la intersecţia DN 65 — DJ 659, este foarte importantă pentru 
ordonarea circulației rutiere în zonă. 


Lucrarea se execută pe o suprafaţă de 3966 mp, din care 2962 mp pe UAT 


Pitești și 1068 mp pe UAT Bradu. Se vor realiza două benzi de circulație, 
pe sensul de intrare în intersecție, dinspre DN 65, spre Piteşti şi Bradu. 
Valoarea contractului de proiectare și execuţie lucrări este 617.619,52 lei 
cu TVA inclus. 


Real Bradu şi-a reluat pregătirile 
pentru sezonul 2022-2023 din Liga 3 


Primul antrenament din această vară, coordonat de Alin Popescu (antrenor 
principal) şi Mădălin Ciobanu (antrenor secund), s-a desfăşurat cu începere de | 
la ora 18:30, fiind prezenţi următorii jucători: Rădulescu, Voinicilă, Sebastian 
Ciucă, Voicilă (portari), Păun, Dima, Zamfirescu, Mălin, Pirciu, Mihalache, Voi- 
nescu, Găleşeanu, Chiriţă. Bogdan Ciucă, Oprescu, Cotun, Troacă, Marin, Nica. 
Mitrache, Mormolea, Pislaru şi Negru (jucători de câmp). Echipa se va pregăti 
în localitate, iar până în momentul de faţă s-au stabilit următoarele meciuri de 
pregătire: pe 23 iulie cu Gura Şuţii. pe 30 iulie cu Vediţa Colonesti, pe 5 august 


cu FCSB II şi pe 13 august cu Pucioasa. 

Real Bradu a învins cu 3-1 echipa Gura 
Şuţii, pe 23 iulie, într-un meci amical dis- 
putat pe arena proprie. Pentru Real Bradu 
au punctat Govlej, Voinescu şi Zamfirescu. 
Antrenorul lui Real Bradu, Alin Popescu, a 
folosit pentru început formula Vasile - Dani 


n Ă, 


L Le ) 


Mitrache, Oprescu, Păun, Nica, Găleşanu, 
Mihai - Negru, Pirciu, Cotun - Robert Mi- 
trache, iar pe parcurs au mai intrat Ciucă, 
Mihalache, Ghica, Iliescu, Troacă, Govlej, 
Zamfirescu, Costache, Chirita, Mormolea, 
Grete Davidescu, Voinescu. 


9 

” Am început pregătirea 
pentru sezonul 2022 — 
2023 încrezători. Alin 

Popescu va conduce 
echipa din postura de 
antrenor principal ajutat 
de Mădălin Ciobanu ca 
secund. Scopul princi- 
pal din această vară a 
fost întinerirea lotului şi 
scăderea numărului de 
jucători din echipă care 
mai au și alt job. Încet, 
încet, am vrea să formăm 
echipa din jucători care 
fac doar fotbal, pentru 
că este greu să faci faţă 
la Liga 3 și cu un alt 
serviciu. 

Până acum ne-a ieşit bine, 
am scăzut media de vârstă 
de la aproape 26 de ani 
până la 21,9 de ani în cad- 
rul lotului. Nu va fi uşor cu 


un lot întinerit, dar sperăm 
să facem faţă cu brio. 
Pregătirea decurge bine, 
am jucat primul amical cu 
Gura Șuţii (DB) unde am 
învins cu 3 — 1, urmează 
două amicale în deplasare: 
la Coloneșşti cu Vediţa și 
la Bucureşti cu FCSB 2. 
Până pe 27 august când 
începe campionatul sper 
să fim în cea mai bună 
formă”, declară Ionuţ Nae, 
directorul Clubului Sportiv 
Real Bradu. 


u Realitatea 
a. Bradului 

Apel către brădeni! Ambrozia trebuie eliminată de pe toate terenurile! 


L] 


Amenzi pentru cetăţenii care nu respectă prevederile legale privind elim- 
inarea ambroziei de pe terenurile pe care le au în proprietate. Gheorghe 
Militaru, şef Birou Poliţia Locală Bradu, le transmite locuitorilor din Bradu 
să sesizeze autorităţile locale în cazul în care identifică terenuri infestate cu 
ambrozie. 

"Pentru că se apropie lunile august-septembrie, când planta ambrozia atinge 
perioada de maximă polenizare şi constituie un real pericol pentru sănătatea și 
viața unora dintre semenii noștri, revenim cu recomandări pentru proprietarii 
de terenuri infestate cu această planta să aplice metode metode de combatere şi 
distrugere a buruienii ambrozia, potrivit prevederilor Legii nr. 62/2018 privind 
combaterea buruienii ambrozia, cu modificările ulterioare, și ale art. 7 din Nor- 
mele metodologice de aplicare a Legii nr. 62/2018 privind combaterea buruienii 
ambrozia, aprobate prin Hotărârea Guvernului nr. 707/2018, cu modificările şi 
completările ulterioare. 

Potrivit Hotărârii Guvernului nr.17/2021, amenzile contravenţionale pentru 
cei care nu vor să ia măsuri pentru combaterea și distrugerea ambroziei sunt 
cuprinse de la 1.000 lei la 5.000 lei în cazul persoanelor fizice, respectiv de 
la 10.000 lei la 20.000 lei în cazul persoanelor juridice”, transmite Gheorghe 
Militaru, şef Birou Poliţia Locală Bradu. 


Specialiştii au precizat 5 moduri în care poate fi combătută buruiana: 


* Cele mai bune rezultate se pot obţine prin cosirea manuală a spaţiilor pe care 
este răspândită sau prin folosirea diferitelor echipamente mecanice de tuns iarba, 
în special pe alineamentele căilor ferate, a drumurilor şi pe marginea parcelelor; 
* Când buruiana este răspândită în interiorul tarlalelor agricole, în special în in- 
teriorul unor şanţuri, stufărişuri, denivelări etc., distrugerea se poate face prin 
aplicarea unor lucrări de discuit, grăpat sau prin folosirea unor cositori mecanice; 
* Când buruiana este răspândită pe suprafeţe mai mari se pot aplica erbicide, 
după caz, începând de primăvara devreme când buruiana are 10 — 15 cm şi poate 
fi recunoscută cu uşurinţă. În vederea stabilirii tipului de erbicid şi a dozei, pro- 
prietarii/ deţinătorii/ administratorii de terenuri pot apela la specialiştii direcțiilor 
pentru agricultură judeţene pentru a primi informaţii detaliate sau, după caz, la 
specialişti din cadrul primăriilor. Măsura se va aplica respectându-se cadrul le- 
gal în vigoare în ceea ce priveşte comercializarea şi utilizarea produselor de uz 
fitosanitar; 

* În cazul unor focare izolate, buruiana poate fi smulsă relativ uşor folosind 
mănuşi de protecție pentru evitarea iritaţiilor sau poate fi distrusă cu sapa ori 
secera; 

* Pentru ca lucrările de combatere să fie cât mai eficiente, cositul mecanic sau 
manual trebuie efectuat cât mai aproape de suprafaţa solului în vederea distruge- 


— 


trug doar tulpina principală, iar restul ramificaţiilor se dezvoltă, înfloresc şi pro- 
duc în continuare polen şi chiar seminţe, îmbogăţind astfel rezerva de seminţe 
din sol. Se recomandă cositul repetat de 2 -3 ori pe an, obligatoriu de realizat 
înaintea fructificării plantei. 


Nu mai parcați ne trotuar! Se dau amenzi! 


"Pentru că unii conducători auto nu înţeleg că trotuarele au fost amenajate pen- 
tru circulaţia pietonilor, le atragem încă o dată atenţia că manevra voluntară de 
oprire a autovehiculului pe trotuar constituie contravenţie conform art. 142, lit. 
(n) din HI.G.nr.1391/2006, Regulamentul de aplicare a O.U.G nr. 195/2002 
privind circulaţia pe drumurile publice, modificată și completată prin H.G. 
nr.965/2016 şi se sancţionează cu 2-3 puncte amendă conform art.99, alin.(2) 
din O.U.G nr. 195/2002 și 2 puncte penalizare potrivit art. 105, lit.(a), pct.(8) din 
aceeași ordonanţă de urgenţă ”, precizează Gheorghe Militaru, şef Birou Poliția 
Locală Bradu. 


Prognoza meteo pentru luna august! 
Meteorologii au anunţat ce ne așteantă în perioada următoare 


Vremea va fi mai caldă decât normalul perio- 
adei, iar cantităţile de precipitaţii vor fi defici- 


la nivelul întregii ţări. Cantităţile de 
precipitaţii vor fi deficitare în jumătatea 


tare, se arată în prognoza pe patru săptămâni 
publicată de Administraţia Naţională de Me- 
teorologie. 


Prognoza pentru săptămâna 
25 iulie 2022 — 01 august 


Valorile termice vor fi mai ridicate decât cele 
specifice pentru această săptămână, pe întreg 
teritoriul României, dar mai ales în regiunile 
sud-vestice. Cantităţile de precipitaţii vor fi 
deficitare în cea mai mare parte a ţării, dar 
mai ales în regiunile sud-vestice. 


01 august 2022 — 08 august 


Temperatura medie a aerului va avea valori 
mai ridicate decât cele normale pentru acest 
interval, în toate regiunile, dar mai ales în cele 
sud-vestice. Regimul pluviometric va fi defici- 
tar în cea mai mare parte a ţării, dar mai ales 
în jumătatea vestică a teritoriului. 


Prognoza pentru săptămâna 
08 august 2022 — 15 august 


Temperaturile medii vor fi mai ridicate decât 
cele normale pentru această perioadă, 


nord-vestică a ţării, iar în rest vor fi apropiate 
de cele normale. 


Prognoza pentru săptămâna 
15 august 2022 — 22 august 


Mediile valorilor termice se vor situa uşor 
peste cele specifice pentru această săptămână, 
pe întreg teritoriul României. Regimul 
pluviometric estimat pentru acest interval 
va avea o tendință spre deficit în jumătatea 
sud-vestică a ţării, iar în rest va putea fi 
apropiat de cel normal. 


Realitatea 
— radului 


Copil de nota 10 Ia Evaluarea 
Naţională — Gheorghe Narcis Daniel 


Anul acesta - 2022 - este al doilea 
an în care Evaluarea Naţională 
a fost făcută după aşa-numit- 
ul sistem PISA, un program de 
evaluare internaţională a elevilor. 
În acest sistem nu sunt evaluate 
cunoştinţele învăţate „pe de rost”, 
ci ceea ce ştiu şi pot face elevii în 
mod practic, la finalul învăţămân- 
tului gimnazial, cu cunoştinţele pe 
care le-au asimilat. 

29 de elevi ai Şcolii Gimnaziale 
“Mihai Eminescu” - “Ion Creangă” 
Bradu au susținut în zilele de 
14.06.2022 şi 16.06.2022, examenul 
de Evaluare Naţională, după acest 
sistem. Nivelul de promovabilitate 
din acest an a fost superior celui de 
anul trecut. 

Anul acesta, un singur absolvent de 
clasa a VIII-a, a reuşit să obţină nota 
10.00 la Matematică. Este vorba de 
Gheorghe Narcis Daniel, elev al 
Şcolii Gimnaziale “Mihai Emines- 
cu” Bradu, la Limba și Literatura 
Română obținând nota 9.90. 

Pentru că, şi-a dedicat ultimii pat- 
ru ani învățării matematicii, şi nu 
numai, şi pentru că are nota 10.00 
la Evaluare la această disciplină, 
Narcis doreşte să aleagă Colegiul 
Naţional “I.C. Brătianu” din Piteşti, 
profil de matematică/informatică. 


Alţi trei elevi ai şcolii din Bradu 
au obţinut note remarcabile la ex- 
amenul de Evaluare Naţională, şi 
anume: 

- Vasile Teodor Petruţ (9,10 la 
Limba Română şi 9,40 la Matem- 
atică). 
- Popescu Roxana Mariana (9,20 
la Limba Română şi 8,00 la Matem- 
atică). 
- Alexe Andrada Denisa (9.00 la 
Limba Română şi 7.55 la Matem- 
atică). 

"Rezultatele deosebite obținute de 
elevi reprezintă un motiv de mândrie 
pentru corpul profesoral şi confirmă 
performanța, efortul, dăruirea, seri- 
ozitatea, responsabilitatea demer- 
sului educaţional în şcoala noastră. 
Felicitări, dragi copii! Mult succes 
tuturor!” transmite conducerea 
şcolii. 


/ w | 

Primar Dan Stroe: 
”Ne dorim ca din 29 august 


Să primim copiii 


...99 


La sfârşitul lunii iulie s-au finalizat înscrierile la Creşa Geamăna pent- 
ru copiii cu vârste între 3 luni şi 3 ani. Lucrările de construire a Creşei 
din Geamăna au fost finalizate şi urmează dotarea acesteia cu mobilier, 
amenajarea bucătăriei şi a toaletelor şi echipamente educaţionale. "Se va 
face de asemenea şi curățenie şi igienizare generală. Ne dorim ca din 29 
august să primim copiii”, declară primarul Dan Stroe. 


TV || 

15 august: Adormirea Maicii 
Domnului sau Sfânta Maria Mare. 
Superstiţii, tradiţii și obiceiuri 


Una dintre cele mai mari sărbători ale bi- 
sericii creştine, Adormirea Maicii Dom- 
nului sau Sântămaria Mare, este prăznu- 
ită în 15 august. Marchează trecerea de la 
vară la toamnă şi totodată Ziua Marinei, 
Maica Domnului fiind ocrotitoarea mari- 
narilor. Pe lângă semnificaţia religioasă a 
sărbătorii, în Transilvania şi alte regiunie 
ale ţării sunt cunoscute o serie de obicei- 
uri şi superstiții populare. 

În Transilvania, există obiceiul ca femeile 
măritate să ducă la biserică, dis de di- 
mineaţă, fructe din recolta de struguri şi de 
prune, dar şi miere, pentru a fi sfinţite de 
către preoți şi împărţite apoi credincioşilor. 
De asemenea, fetele nemăritate culeg flo- 
ri din grădină, pe care le duc la biserică, 
aşezându-le la icoane. În modul acesta, se 
crede că familiile acestora vor fi protejate de 
boli şi de necazuri. 

Tot din această zi de sărbătoare, femeile 
însărcinate se roagă la Maica Domnului, 
pentru ca aceasta să le protejeze pe toată 
durata sarcinii şi să le ajute să nască prunci 
sănătoşi. Tradiţia nu-i uită nici pe cei care au 
părăsit această lume, astfel că, în dimineaţa 
de 15 august se tămâiază mormintele. 

Din 15 august se deschide şi sezonul 
nunţilor, acesta ţinând până la intrarea în 
postul Crăciunului. Perioada dintre Sfân- 
ta Marie Mare (15 august) şi Sfânta Marie 
Mică (8 septembrie) mai este cunoscută în 
popor şi sub denumirea de Între Sântămării. 
Această perioadă, spune tradiţia, este con- 
siderată a fi potrivită pentru semănăturile de 
toamnă. 

În ziua de Sfântă Mărie, ciobanii îşi coboară 
turmele de oi de pe munte, semn că anotim- 
pul călduros este pe sfârşite. 

Pe de altă parte, cei care aveau vii mari 
obişnuiau ca în această zi să tocmească pan- 
durii care să păzească viile. 

De asemenea, în această zi bărbaţii îşi 
schimbau pălăria cu căciula iar cei care erau 
observați că purtau în continuare căciulă 
erau ironizaţi. 

Totodată în această zi de sărbătoare era in- 
terzis dormitul pe prispă sau scăldatul în 
apele râurilor spurcate de cerb. 

Tot în această zi se organizau şi târgurile şi 
iarmaroacele de toamnă. 

Totodată, la sărbătoarea Sfintei Marii se 
adună ultimele plante de leac, putându-se 
afla totodată cum va fi toamna ce se apropie 
şi se culeg flori care se pun la icoane şi care 
mai apoi sunt bune pentru vindecarea anu- 
mitor boli. 

În părţile Moldovei această sărbătoare este 
considerată sărbătoarea „morţilor” iar cu 
această ocazie sunt pomeniţi toţi strămoşii 
plecaţi în lumea celor drepţi care au purtat 
numele Sfintei Fecioare. 

În Maramureş, sărbătoarea religioasă are o 


mare însemnătate, iar tradiţiile şi obicieuri- 
le de Sfânta Marie Mare încă se păstrează. 
Sunt organizate procesiuni religioase spre 
mănăstiri, iar la slujbele speciale participă 
câteva zeci de mii de oameni. 

Mai multe lăcaşuri de cult din ţară ocrotite 
de Maica Domnului îşi serbează, miercuri, 
hramul. 


y 


În multe sate româneşti nu se aprinde focul 
cu două zile înainte de această sărbătoare. 
Se spune că, în caz contrar, oamenii riscă să 
se îmbolnăvească, să le ia foc acareturile şi 
să ia boli care pocesc pentru cei ce mănâncă 
gătit la foc în aceste zile. 

Gospodarii vor avea recoltele blestemate şi 
fără roade dacă vor lucra în această zi mare, 
iar vitele li se vor îmbolnăvi şi gospodăria 
se va destrăma. 

Această sărbatoare se ţine mai ales pentru 
sănătate, pentru căsătorie, pentru naştere 
uşoară şi pentru vindecări. 

Oamenii merg la biserică şi se roagă la Fe- 
cioara Maria: fetele de măritat pentru un 
„ursit” bun, femeile pentru temeiul gos- 
podăriei, iar bărbaţii pentru recolte bogate. 
De Sfânta Maria Mare, fetele nemăritate, 
care doresc să îşi găsească ursitul, trebuie 
să poarte în sân de-a lungul întregii zilei un 
fir de năprasnic (feriga în unele zone) şi să 
se roage la icoana Maicii Domnului, ţinând 
candela aprinsă. 

Se spune că năprasnicul are puterea de a 
aduce dragostea fetei care îl poartă de Sfân- 
ta Maria Mare. 

De Sfânta Maria Mare fetelor le este inter- 
zis să îşi taie părul şi să-l arunce la gunoi. 
De asemenea, este interzis scăldatul în ape 
curgătoare. 

În alte zone, fetele care doresc să se mărite 
repede îşi pun busuioc proaspăt sub pernă, 
pentru a-şi visa jumătatea. Despre această 
zi se consideră că are o putere magică foar- 
te mare, fapt pentru care, plantele de leac, 
culese de către tinerele necăsătorite, au forţa 
de a vindeca diferite boli. 

Dacă unele obiceiuri se referă strict la fe- 
mei şi la fete, nici bărbaţii nu sunt ocoliţi de 
păstrarea tradiţiei. 

Aceştia, în data de 15 îşi schimbă pălăria 
cu căciula, iar cei care mai sunt văzuţi cu 
pălăria după această dată sunt luaţi în râs de 
ceilalți săteni. 

Tot acestora le este interzis să doarmă pe 
prispa casei, ori în târnaţ în această zi. 

Se interzice scaldatul în apa râurilor spurca- 
ta de cerb şi dormitul pe prispă. 

Bătrânii satelor transilvănene cred şi în 
zilele noastre, că, dacă în ziua de Sfântă 
Mărie Mare înfloresc trandafirii, toamna va 
fi una lungă şi călduroasă. 

Micuţele campioane de la Gymnastic Star 
participă la Balkan Trophy 


Campioanele de la Gymnastic Star vor participa la un nou concurs de renume. 
Fetele vor reprezenta localitatea cu 31 de coregrafii şi costume noi. 

Şi fetiţele de la Mini Gymnastic Star, minuni 
frumoase şi talentate, au avut o evoluţie spec- 
taculoasă în doar câteva luni. “Fetiţele au 
evoluat extraordinar, sunt muncitoare, rămâ- 
nem şi după program, fac cu drag şi pasiune, 
iar rezultatele se observă. 

În perioada 27.09- 03.10.2022 Gymnastic Star 
participă la Balkan Trophy la Costinești. Fe- 
tele sunt minunate, cred că orice antrenor ar fi 
mandru să lucreze cu aşa copii, muncitori, per- 
severenţi, dornici de a se autodepăși. Noi știm 
cand începem antrenamente, nu când terminăm, 
nu ne încadrăm niciodată în programul de antre- 
nament. Când copiii nu vor să iasă din sală în- 


seamnă mult. Arată munca lor, ambiția, dorința 
de a fi cele mai bune. Cand vin şi te îmbrățișează 
în momentul în care după multă muncă au reușit 
şi au lacrimi în ochi, asta spune totul. Vom partic- 
ipa cu 31 de coregrafii pe gimnastică ritmică, ac- 
robatică, estetică, aerobică, lirycal, contemporan, 
show, fantezie, dans sportiv, jazz. De asemenea, 
vom avea şi costume noi, va fi primul concurs 
în care schimbăm costumele. Fetele sunt extrem 
de încantate, abia aşteaptă. Le mulţumesc din su- 
flet părinţilor pentru implicare şi sprijin. Baftă, 
minuni frumoase şi talentate, cele mai bune!”, 
transmite Cristina lonete, director al Căminului 
Cultural Bradu. 

